
	REPUBLIKA HRVATSKA
Trgovački sud u Zagrebu
Zagreb, Amruševa 2/II


									  12 St-969/15

RJEŠENJE

	Trgovački sud u Zagrebu, po sucu Nini Radiću, u stečajnom predmetu povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom- udrugom, JURAKO PARK d.o.o. Zagreb, Zelengaj 68, OIB:01510671407, 31. prosinca 2015.,

r  i  j  e  š   i  o       j e 

I   Obustavlja se postupanje po prijedlogu Financijske agencije za provedbom skraćenog stečajnog postupka nad dužnikom, JURAKO PARK d.o.o. Zagreb, Zelengaj 68, OIB:01510671407 .
II    Postupak će se nastaviti primjenom općih odredbi stečajnog zakona.

Obrazloženje

Financijska agencija podnijela je, na temelju odredbe čl. 429. st. 1. i 444. Stečajnog zakona (“Narodne novine” broj 71/15, dalje: SZ), zahtjev za provedbu skraćenog stečajnog postupka nad dužnikom JURAKO PARK d.o.o. Zagreb, Zelengaj 68, OIB:01510671407. 
Prema odredbi čl. 428. st. 1. SZ-a  sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, ako nisu ispunjene pretpostavke za pokretanje drugog postupka radi brisanja iz sudskoga registra. 
Odredbom čl. 11. st. 3. propisano je da sud po službenoj dužnosti utvrđuje sve činjenice koje su važne za stečajni postupak, te radi toga može izvoditi sve potrebne dokaze. Sud je temeljem dostupnih podataka iz sudskog registra utvrdio da temeljni kapital predloženog dužnika iznosi 33.917.900,00 kuna i da je 2005. godine povećan unosom nekretnina. Budući se radi o iznimno visokom iznosu temeljnog kapitala sud smatra da je nužno  prije daljnje zakonite odluke o načinu otvaranja ovog stečajnog postupka po stručnoj osobi računovodstveno financijske struke utvrditi činjenično stanje. Temeljem naprijed navedenog u skladu s člankom 433. SZ-a riješeno je kao u izreci pod I i II. 

U Zagrebu 31. prosinca  2015.
               Sudac:
                                                                                          Nino Radić v.r.   		
  
POUKA O PRAVNOM LIJEKU: 
Protiv ovog  rješenja nezadovoljna stranka može uložiti  žalbu  Visokom trgovačkom sudu RH u roku od 8 dana  od dana  primitka rješenja, a ulaže se putem ovog Suda u   2 primjerka za Sud i po 1 za svaku protivnu stranku. 
						                     Za točnost otpravka: 
						                      Tatjana Slaviček 

